Agni sūktam (Ṛgveda 1.1)

Vaiśvāmitro madhucchandāḥ ṛṣiḥ | gāyatrī cchandaḥ | agnir devatā ǁ

Oṃ

1. Agnimī̎ḷe pu̱rohi̍taṃ ya̱jñasya̍ de̱vam ṛ̱tvijam̎ |

hotā̎raṃ ratna̱dhāta̍mam ǁ

2. A̱gniḥf pūrve̎bhi̱r ṛṣi̍bhi̱r īḍyo̱ nūta̍nair u̱ta |

sa de̱vām̐ eha va̍kṣati ǁ

3. A̱gninā̎ ra̱yim a̍śnava̱t poṣa̍m e̱va di̱ve-di̍ve |

ya̱śasaṃ̎ vī̱rava̍ttamam ǁ

4. Agne̱ yaṃ ya̱jñam a̍dhva̱raṃ vi̱śvata̍ḥf pari̱bhūr asi̍ |

sa id de̱veṣu̍ gacchati ǁ

5. A̱gnir hotā̎ ka̱vikra̍tuḥs sa̱tyaś ci̱traśra̍vastamaḥ |

de̱vo de̱vebhi̱r ā ga̍matᵊ ǁ

6. Yad a̱ṅga dā̱śuṣ**e̱ tv**am agne̎ bha̱draṃṅ ka̍ri̱ṣyasi̍ |

tav**et t**at sa̱tyam aṅ̎giraḥ ǁ

7. Upa̍ tv**āgn**e di̱ve-di̍ve̱ doṣā̎vastar dhi̱yā va̱yam |

 namo̱ bharan̎ta̱ ema̍si ǁ

8. Rājan̎tam adhva̱rāṇā̎**ṃṅ g**o̱pām ṟ̣tasya̱ dīdi̍vim |

vardha̍māna̱**ṃ sv**e dame̎ ǁ

9. Sa na̍ḥf pi̱teva̍ sū̱nave’gne̎ sūpāya̱no bha̍va ǀ

saca̍svā naḥs sva̱staye̎ ǁ